Chocolate and Vanilla Goodie Bag by Fresh Line | Martina Kappa
Chocolate and Vanilla Goodie Bag by Fresh Line
Nice and cosy in my dreams, comfort in my thoughts, dreaming of a wintery chocoland sprinkled with frosted vanilla stars smelling like chocolate and fudge with a hint of cinnamon flavour...
Μέσα στην ομορφιά και τη ζεστασιά των ονείρων μου, μέσα στην άνεση των πιο γλυκών μου σκέψεων, ονειρεύομαι μια χειμωνιάτικη σοκολατένια χώρα που μυρίζει τρούφα, καραμέλα και κανέλα και είναι πασπαλισμένη με άπειρα ζαχαρωμένα λαμπερά αστέρια...
Καλώς ήρθατε, λοιπόν, στον ονειρεμένο κόσμο της Fresh Line, η οποία έχει φροντίσει να μας χαρίσει παραμυθένιες στιγμές περιποίησης με την πανέμορφη Χριστουγεννιάτικη συλλογή της! Υπέροχες και ευφάνταστες επιλογές από την Fresh Line κλεισμένες μέσα σε εορταστικές συσκευασίες, οι οποίες εντυπωσιάζουν! Goodie bags και boxes που κρύβουν μέσα τους αφρόλουτρα, body mists, butters και κάθε είδους ομορφιές με αρώματα φράουλας, λεμονιού, σύκου, δαμάσκηνου, σοκολάτας, βανίλιας, ροδιού, κ.α., ενώ δεν θα μπορούσα να μην αναφερθώ στα σαπούνια-donuts, τα οποία κλέβουν την παράσταση για την πρωτοτυπία τους. Και ενώ η καρδιά μου χτυπά για πολλά από τα εορταστικά σετ, στα χέρια μου έχω την Chocolate & Vanilla Goodie Bag, η οποία έχει ξεπεράσει κάθε σοκολατένια προσδοκία μου!
Αν είστε λάτρης της σοκολάτας και οτιδήποτε σχετίζεται με αυτή, τότε η Chocolate & Vanilla Goodie Bag θα σας ενθουσιάσει! Η συσκευασία περιέχει 5 προϊόντα που απευθύνονται σε σώμα, χέρια και χείλη και συγκεκριμένα ένα Chocolate & Vanilla Shower Gel, ένα Chocolate & Vanilla Body Milk, μία κρέμα χεριών Vanilla, ένα lip balm Chocolate Lip Therapy και ένα body splash Orpheus & Eurydice με νότες βανίλιας και κανέλας.
Όλα τα προϊόντα είναι συσκευασμένα μέσα σε ένα πρωτότυπο χάρτινο κουτί, το οποίο θυμίζει κουτί πολυτελούς ζαχαροπλαστείου, κάτι που σε προδιαθέτει ευχάριστα, φυσικά, για το τι πρόκειται να ακολουθήσει! Το άνοιγμά του πρωτότυπο και αυτό, ενώ τα ταρτάκια με σοκολατένια ganache δημιουργούν την πιο επιτυχημένη σοκολατένια πρόκληση, η οποία φυσικά βρίσκεται κλεισμένη στο εσωτερικό της συσκευασίας!
Το Chocolate & Vanilla Shower Gel είναι ακριβώς αυτό που φαντάζεστε. Ένα shower gel με σοκολατένιο άρωμα, το οποίο περιλαμβάνει νότες ζεστής και οικείας βανίλιας. Ακριβώς την ίδια μυρωδιά έχει και το Chocolate & Vanilla Body Milk, φανταστείτε το όμως λίγο πιο βαθύ και πλούσιο λόγω της κρεμώδους σύστασης. Δεν έχω δοκιμάσει κανένα από τα δύο προς το παρόν, γιατί είναι τόσο όμορφα για να βγουν από τη συσκευασία τους, όμως γνωρίζω εκ των προτέρων την ποιότητα των shower gels και των body milks της Fresh Line και σας διαβεβαιώ για την ποιότητα και την απόλαυση που προσφέρουν. Οι διακοπές των Χριστουγέννων προβλέπονται σοκολατένιες!
Το Chocolate Softening Lip Therapy είναι ένα lip balm με πλούσια σύσταση και ελαφρύ σοκολατένιο χρώμα, το οποίο έχω δοκιμάσει στο παρελθόν και ήθελα πολύ να το αντικαταστήσω! Είναι ιδανικό για όλες τις ώρες της μέρας και προσφέρει έναν πολύ απαλό, φυσικό χρωματισμό στα χείλη. Η αποτελεσματικότητά του είναι υπέροχη αφού ενυδατώνει και μαλακώνει τα χείλη. Θα το λατρέψετε!
Αν αναζητάτε μία κρέμα χεριών που να κάνει θαύματα έπειτα από λίγες μόνο χρήσεις, τότε η Vanilla Hand Cream είναι για εσάς συν το γεγονός ότι το ελαφρύ και καταπραϋντικό άρωμα της βανίλιας δημιουργεί αίσθημα ηρεμίας και γαλήνης. Συνιστώ γενικότερα τις κρέμες χεριών της Fresh Line, μιας και είναι ιδιαίτερα αποτελεσματικές, ενώ περιέχουν αγνά φυτικά συστατικά που θρέφουν την επιδερμίδα. Περισσότερα για τις κρέμες χεριών μπορείτε να διαβάσετε σε προηγούμενο post μου, εδώ.
Τα λόγια είναι περιττά για το Orpheus & Eurydice body splash, το οποίο είναι ζεστό, γλυκό, καταπραϋντικό, χειμωνιάτικο και όσο χρειάζεται πικάντικο. Το λατρεύω, έτσι απλά, το ίδιο και η μαμά μου, η οποία μάλιστα είναι φανατική και του χειροποίητου σαπουνιού της σειράς Ορφέας & Ευριδίκη. Όσες έχετε δοκιμάσει κάποιο από τα προϊόντα της σειράς Ορφέας και Ευριδίκη, τότε μπορείτε να φανταστείτε το πόσο υπέροχο είναι αυτό το body splash. Έχει κάτι από Ορφέα και κάτι από Ευριδίκη ισορροπώντας τη γυναικεία και την ανδρική φύση κλείνοντας μέσα του ισόποσες νότες από τη μεν και από τη δε. Λατρεμένο. Τελεία.
Την Chocolate & Vanilla Goodie Bag θα την βρείτε σε όλα τα καταστήματα Fresh Line, ενώ αν δεν έχετε κοντά σας κάποιο κατάστημα, μπορείτε να παραγγείλετε ότι επιθυμείτε τηλεφωνικά ή μέσω email. Οι συνεργάτες της Fresh Line είναι όλοι πολύ ευγενικοί και πρόθυμοι να σας βοηθήσουν με την παραγγελία σας ή να απαντήσουν στις απορίες σας.
Ιστοσελίδα Fresh Line: www.freshline.gr
Τηλέφωνο για υποβολή της παραγγελίας σας: 210 6022242
Email για υποβολή της παραγγελίας σας: customer.service@freshline.gr
Στη σελίδα που ακολουθεί μπορείτε να δείτε όλα τα σετ από την Χριστουγεννιάτικη συλλογή της Fresh Line: http://freshline.gr/gifts-sets.html
Αν βρίσκετε σε αναζήτηση δώρου για τον μπαμπά, τον αγαπημένο σας, τον αδελφό, τον φίλο ή οποιονδήποτε άνδρα στη ζωή σας, τότε το σετ Olympian Zeus Body Care είναι μία εξαιρετική επιλογή που θα τον ενθουσιάσει. Φανταστικά αρώματα σε μία υπέροχη συσκευασία με vintage feel!
Ποιο είναι το αγαπημένο σας σετ από τη νέα συλλογή της Fresh Line?
Posted by Martina Kappa at 4.12.16
Labels: beauty bags, beauty bloggers., body care, body spalsh, chocolate, chocolate and vanilla goodie bag, christmas collection, fresh line, fresh organic cosmetics, greek beauty brands, natural cosmetics, sets, vanilla